Like før klokken 22.00 bytter brannvesenet mannskap, og brannsjef i Rogaland brann og redning, Nils-Erik Haagenrud, opplyser at situasjonen ser mye bedre ut.

Allerede klokken 20.55 kunne de se en positiv utvikling i slukkingsarbeidet av brannen.

De vil fortsette med etterslukking utover natten.

Deler av parkeringshuset har kollapset og flere hundre biler er ødelagt. Ifølge politiet er det fare for kollaps.

RAST SAMMEN: Slik ser det ut inne i parkeringshuset etter brannen. Foto: Thomas Ystrøm / NRK

Brannvesenet hadde rekvirert en slukkerobot fra Oslo, som skulle ta seg inn i bygget. Et Herkules-fly skulle klargjøres på Gardermoen for å fly seks mann, mannskapsbil og roboten til Sola. Men like før avgang kom beskjeden om at brannmanskapene har så god kontroll over situasjonen at de ikke trengte den ekstra hjelpen.

– Nå bruker vi gravemaskin for å rive deler av fasaden på parkeringshuset for å komme enda lenger inn i bygget. Det er et stort bygg, og det gjør at vi har problemer med å slukke uten å sette inn mannskap, sier Haagenrud.

Han sier de ikke kommer til å sende inn brannmannskaper i bygget igjen. Sammen med Avinor har brannvesenet mellom 60 og 70 mannskaper på stedet. De driver nå utvendig slukking, og bruker skum for å slukke flammene.

Det brenner kraftig inne i parkeringshuset. Flere hundre biler er ødelagt. Foto: Erik Waage / NRK

– Vi frykter at hele bygget skal kollapse. Det er ikke sprinkleranlegg i parkeringshuset, så det som trolig kommer til å skje, er at det kommer til å brenne i flere etasjer.

Brannvesenet: Røyken er farlig

Dette er farlig røyk blant annet på grunn av plaststoffer, drivstoff og batterier i bilene som brenner. De som berøres av røyken oppfordres til å holde seg innendørs og lukke vinduer og dører. Ventilasjon bør også stenges av i berørte området. Ved ubehag kontakt legevakten, melder brannvesenet.

Brannsjefen sier til NRK at første etasje av parkeringshuset er utbrent. Det er noe skader i andre etasje.

– Trolig vil det brenne helt til i morgen. Det er veldig utfordrende å slukke brannen nå. I tillegg er det veldig mange elbiler her som ikke gjør slokkingsarbeidet enklere.

Svart røyk velter ut av parkeringshuset på flyplassen på Sola. Foto: Mensur Hashani Du trenger javascript for å se video. Svart røyk velter ut av parkeringshuset på flyplassen på Sola. Foto: Mensur Hashani

Flyplassen åpner i morgen

Flytrafikken til og fra Sola er stanset resten av dagen. Avinor ber passasjerene om å forholde seg til informasjonen på deres nettside og fra flyselskapene angående flyvninger i morgen.

– Flyplassen er åpen fra i morgen. Det vil bli redusert pga logistikken for flyselskapene. Reisende må forholde seg til info fra flyselskap, sier lufthavnsjef Anette Sigmundstad.

Se video fra vitner på stedet. Du trenger javascript for å se video. Se video fra vitner på stedet.

Politiet sendte like etter klokken 20 ut en SMS til alle som befinner seg i området ved flyplassen: Folk må holde seg innendørs. Lukk dører og vinduer. Steng av ventilasjonsanlegg.

Politiet har sendt ut følgende SMS til alle som befinner seg i området ved Stavanger lufthavn. Foto: Privat

Fra bygget har man i ettermiddag og kveld hørt smell fra drivstofftanker som eksploderer på kjøretøy. Allerede er et tresifra antall biler berørte av dette, ifølge politiet.

– Vi har ikke kontroll på brannen, det er åpne flammer og mye røyk, sa vaktleder Svein Nesse i Rogaland Brann og redning tidligere i kveld.

Fly som var på vei til Stavanger lufthavn måtte snu. Foto: Skjermdump / FlightRadar24

Brannen startet i første etasje, men senere spredde brannen seg videre til andre etasje.

På Twitter informerer politiet klokken 17.55 at informasjon fra stedet tyder på at brannen blir langvarig.

Video fra NRK-tipser. Du trenger javascript for å se video. Video fra NRK-tipser.

I en pressemelding skriver politiet at brannen startet med en bilbrann i parkeringshuset i nærheten av Kiss & fly på Stavanger lufthavn kl. 15.35. Brannen har spredd seg kraftig, og det brenner i flere plan i parkeringshuset.

– Vi har ikke fått melding om at det skal være personskader i forbindelse med brannen, sier Fenne-Jensen.

Det første tipset gikk på at brannen startet i en elbil, men dette er ikke bekreftet, sier operasjonsleder Victor Fenne-Jensen ved Sørvest politidistrikt.

Deler av bygget har allerede rast. Brannvesenet frykter at hele bygget skal rase. Foto: Erik Waage / NRK

Evakuerer hotellgjester og reisende

Gjestene på Scandic-hotellet som ligger like ved flyplassen ble evakuert tidligere. Alle de ansatte på flyplassen ble også evakuerte til ankomsthallen på flyplassen. Rundt 1000 personer måtte vente i ankomsthallen, før de ble evakuerte fra området.

Reisende og evakuerte vil bli transportert til et hotell i Stavanger, informerer politiet.

Politiet ønsker ikke at folk kjører til og fra flyplassen. Det er mye trafikk på stedet, sa operasjonslederen tidligere i dag.

På heliporten har passasjerene fått melding om at ingen får hente bilene sine på flyplassområdet i kveld.

Setter krisestab

Avinor har satt krisestab på Sola lufthavn, bekrefter kommunikasjonssjef i Avinor, Gurli Ulverud, til NRK.

– Det er en rutine vi gjør under slike hendelser. Flyplassledelsen samler seg med politiet og resten av nødetatene for å samarbeide best mulig, sier hun.

Ulverud utelukker ikke at stengingen av flyplassen vil skape forsinkelser andre steder i landet.

– Når flytrafikken stenges et sted over flere timer, så vil det skape ringvirkninger på rutenettet i landet. De som skal ut å fly må sjekke status på vår nettsider eller følge informasjon fra flyselskapene.

Statsminister Erna Solberg skulle flydd hjem etter besøket på Johan Sverdrup i dag. Nå blir det bil til Oslo i stedet.

Laster Twitter-innhold Kunne ikke laste innhold, men du kan gå til twittermeldingen.

Ifølge Avinor-sjefen er det over 3000 parkeringsplasser i parkeringshuset, og parkeringshuset var bortimot fullt da brannen inntraff. Det betyr at det trolig er biler for flere hundre millioner i parkeringshuset.

LESERBILDE: Det brenner fortsatt kraftig fra bilene. Foto: Leserbilde

Her velter røyken ut av parkeringshuset – NRK

Flere dokumenterer hendelsen på Twitter: